H4 33074 PO Europ. Research and Innovation Agenda

[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 21.12.2009

COM(2009)691 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ

«Ευρωπαϊκή ατζέντα για την έρευνα και την καινοτομία στον τομέα της ασφάλειας – αρχική θέση της Επιτροπής όσον αφορά τα κύρια πορίσματα και τις συστάσεις του ευρωπαϊκού φόρουμ για την έρευνα και την καινοτομία στον τομέα της ασφάλειας (ESRIF)»

EN

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ

«Ευρωπαϊκή ατζέντα για την έρευνα και την καινοτομία στον τομέα της ασφάλειας – αρχική θέση της Επιτροπής όσον αφορά τα κύρια πορίσματα και τις συστάσεις του ευρωπαϊκού φόρουμ για την έρευνα και την καινοτομία στον τομέα της ασφάλειας (ESRIF)»

εισαγωγη

Ένας από τους κύριους στόχους της ΕΕ είναι η διατήρηση και η ανάπτυξη των ευρωπαϊκών αξιών της δικαιοσύνης, της ελευθερίας και της ασφάλειας, με παράλληλη αντιμετώπιση των όλο και πιο σύνθετων προκλήσεων σε ό,τι αφορά την ασφάλεια.

Η καταπολέμηση της τρομοκρατίας και του οργανωμένου εγκλήματος, η προστασία των εξωτερικών ευρωπαϊκών συνόρων και η πολιτική διαχείριση κρίσεων έχουν αποκτήσει μεγάλη σημασία στην καθημερινή μας ζωή. Η αλλαγή της κλίματος, εφόσον δεν αντιμετωπιστεί ολοκληρωμένα, θα μπορούσε να οδηγήσει σε σοβαρή αποσταθεροποίηση σε παγκόσμια κλίμακα. Παράλληλα, η εσωτερική και εξωτερική ασφάλεια γίνονται όλο και περισσότερο αλληλένδετες. Η σωστή κάλυψή τους προϋποθέτει τη χρήση της σύγχρονης τεχνολογίας.

Καθώς οι τεχνολογίες ασφάλειας επεκτείνονται όλο και περισσότερο στις σύγχρονες κοινωνίες, δημιουργώντας ορισμένες φορές ανησυχία στους πολίτες, επιβάλλεται η εξασφάλιση του δεοντολογικού ελέγχου και της διαφάνειας των έργων έρευνας και ανάπτυξης στον τομέα της ασφάλειας. Η ασφάλειά μας πρέπει να βασίζεται στις ευρωπαϊκές μας αξίες, ενώ, αντίστροφα, απαιτούνται λύσεις ασφάλειας για την προστασία των αξιών της κοινωνίας μας.

Η αντιμετώπιση των εν λόγω ανησυχιών τα επόμενα έτη θα απαιτήσει καλύτερη αντίληψη της διάδρασης μεταξύ των ανθρώπινων και των φυσικών παραγόντων που ενδέχεται να δημιουργήσουν κινδύνους για την ασφάλεια, η οποία συχνά έχει επίσης ζωτική σημασία για τη διαμόρφωση αποτελεσματικών αντιδράσεων, παράλληλα με τη χρήση της σύγχρονης τεχνολογίας και των καινοτόμων λύσεων.

Η Επιτροπή θεώρησε ότι, προκειμένου να ανευρεθούν οι αποτελεσματικότερες λύσεις για τις εν λόγω προκλήσεις, ήταν απαραίτητο να συγκεντρωθούν οι εκπρόσωποι της βιομηχανίας, των δημόσιων και των ιδιωτικών τελικών χρηστών, των ερευνητικών ιδρυμάτων και των πανεπιστημίων, καθώς και των μη κυβερνητικών οργανισμών και των θεσμικών οργάνων της ΕΕ. Συνεπώς, το 2007, πρότεινε από κοινού με τα κράτη μέλη τη συγκρότηση του «Ευρωπαϊκού Φόρουμ Έρευνας και Καινοτομίας στον Τομέα της Ασφάλειας (European Security Research and Ιnnovation Forum - ESRIF[1]).

Το φόρουμ ανέλαβε την εκπόνηση μιας «ατζέντας έρευνας και καινοτομίας στον τομέα της ασφάλειας» για την ΕΕ, δηλ. ενός στρατηγικού χάρτη πορείας για την έρευνα και την καινοτομία στον τομέα της ασφάλειας, με στόχο τη μεγαλύτερη συνεκτικότητα και αποτελεσματικότητα του τομέα σε εθνικό και περιφερειακό επίπεδο, καθώς και σε επίπεδο ΕΕ. Πέρα από την έρευνα και την ανάπτυξη (Ε και Α), το φόρουμ επικεντρώνεται στην καινοτομία, την οποία συμπεριλαμβάνει στην ευρωπαϊκή ατζέντα. Ο προσανατολισμός του φόρουμ προς την καινοτομία και την εφαρμογή των τεχνολογιών ασφάλειας αποδείχθηκε ακόμη σημαντικότερος στη σημερινή συνολική συγκυρία των παγκόσμιων περιβαλλοντικών και οικονομικών προκλήσεων.

Στις 23 Νοεμβρίου, το ESRIF ενέκρινε τα κύρια πορίσματα και τις συστάσεις του (για περισσότερες πληροφορίες σχετικά με το ESRIF και την προσέγγισή του, βλέπε επίσης τη συνημμένη σύνοψη της τελικής έκθεσης ESRIF).

Η παρούσα ανακοίνωση παρουσιάζει την αρχική αντίδραση της Επιτροπής στα κύρια πορίσματα και τις συστάσεις του ESRIF.

κοινωνικη διασταση τησ ασφαλειασ

Το ESRIF, ορθά, στήριξε την προσέγγισή του στην έρευνα στον τομέα της ασφάλειας με την προοπτική ότι η ασφάλεια έχει, κατά κύριο λόγο, ανθρώπινη και κοινωνική διάσταση. Οι άνθρωποι δεν αποτελούν μόνο στόχους και θύματα επιθέσεων και απειλών κατά της ασφάλειας, αλλά επίσης προσωπικό διάσωσης, φορείς λήψης αποφάσεων και άτομα που αναλαμβάνουν δράση σε καταστάσεις ανασφάλειας.

Για την αντιμετώπιση των εν λόγω προκλήσεων, όλες οι λύσεις ασφάλειας πρέπει να βασίζονται στις ευρωπαϊκές αξίες της ελευθερίας και της δικαιοσύνης και στις θεμελιώδεις ηθικές αρχές και τις νομικές απαιτήσεις που εντάσσονται στο γενικό πλαίσιο όλων των δραστηριοτήτων έρευνας, ανάπτυξης και καινοτομίας στον τομέα της ασφάλειας. Αυτό συνεπάγεται τα εξής:

α) Ενίσχυση της νομικής και δεοντολογικής διάστασης

Δεν μπορούν να υφίστανται μέτρα ασφάλειας χωρίς να λαμβάνεται υπόψη ο σεβασμός των δικαιωμάτων και των ελευθεριών των ατόμων, ιδίως σε ό,τι αφορά την προστασία της ιδιωτικής ζωής των πολιτών. Τα μέτρα ασφάλειας πρέπει να είναι νόμιμα και αναλογικά με σκοπό την κοινωνική αποδοχή και πρέπει να εφαρμόζονται πάντοτε σύμφωνα με τους κανόνες του κράτους δικαίου. Οι θεμελιώδεις ηθικές αρχές και οι απαιτήσεις προστασίας δεδομένων στο πλαίσιο των μέτρων ασφάλειας πρέπει να αποτελέσουν τα θεμέλια για την ανάπτυξη και την εφαρμογή των προγραμμάτων ασφάλειας. Το ESRIF υποστηρίζει ότι οι απαιτήσεις σε σχέση με την προστασία της ιδιωτικής ζωής πρέπει να αναπτύσσονται παράλληλα με τις απαιτήσεις για την αναβάθμιση της ασφάλειας από τα πρώτα στάδια εξέτασης νέων λύσεων όσον αφορά την ασφάλεια, έννοια την οποία αποκαλεί «προστασία της ιδιωτικής ζωής βάσει σχεδιασμού» («Privacy by design»).

Η εν λόγω προσέγγιση, η οποία χαιρετίζεται από την Επιτροπή, θα ασκήσει πρωτοφανή επίδραση σε ολόκληρο τον κύκλο έρευνας και καινοτομίας.

β) Ενίσχυση της κοινωνικής διάστασης

Πρέπει να ληφθεί υπόψη μια περαιτέρω κοινωνική διάσταση σε ό,τι αφορά την αποτελεσματικότητα των τεχνολογιών. Καμία τεχνολογία ασφάλειας δεν μπορεί να αποτελέσει στην πράξη μακροπρόθεσμη λύση ασφάλειας χωρίς την ενεργό συμμετοχή (και συναίνεση) του ευρύτερου κοινού. Πράγματι, το ESRIF υποστηρίζει ότι η προσέγγιση της κοινωνικής ασφάλειας συνεπάγεται μια θεώρηση της ασφάλειας που δεν εστιάζει στην πρόληψη και την προστασία με κάθε κόστος, αλλά μάλλον επικεντρώνεται στην ικανότητα των κοινωνιών μας να αντιμετωπίζουν κινδύνους και, κατά καιρούς, απώλειες, καθώς και να τους ξεπερνούν. Μια τέτοια «κοινωνική ανθεκτικότητα» εξαρτάται τόσο από την ελεύθερη βούληση των ενημερωμένων πολιτών όσο και από την ποιότητα των τεχνικών συστημάτων και την ικανότητα συνέχισης της επιχειρηματικής δραστηριότητας των επιχειρήσεων και των διοικητικών αρχών.

Για να επιτευχθεί η ανθεκτικότητα, απαιτούνται ειδικά προγράμματα απευθυνόμενα στο ευρύ κοινό, η αύξηση της επίγνωσης των απειλών, η βελτίωση της κατανόησης των διαδικασιών που έχουν θεσπιστεί για την αντιμετώπιση των προκλήσεων, καθώς επίσης και η διερεύνηση της καταλληλότητας των λύσεων ασφάλειας. Οι ειδικές πρωτοβουλίες με τη συμμετοχή των μέσων ενημέρωσης αποτελούν προτεραιότητα. Σύμφωνα με το περιεχόμενο της έκθεσης ESRIF, απαιτούνται περαιτέρω έρευνες για τη σχέση μεταξύ των νέων τεχνολογιών και πολιτικών και των ανθρωπίνων δικαιωμάτων.

αναβαθμιση της ανταγωνιστικοτητασ τησ ευρωπαϊκησ βιομηχανιασ ασφαλειασ

Η βιομηχανία ασφάλειας της ΕΕ με εκτιμώμενη αγοραία αξία το 2008 που κυμάνθηκε μεταξύ 26 και 36 δισεκατομμυρίων ευρώ[2] αναπτύσσεται με ταχύ ρυθμό, εργατικό δυναμικό υψηλής ειδίκευσης, καθώς και υψηλή περιεκτικότητα σε έρευνα και ανάπτυξη (Ε και Α). Το ESRIF συνιστά την επιδίωξη μίας «ισχυρής και ανεξάρτητης τεχνολογικής και επιστημονικής βάσης για την ΕΕ με σκοπό τη διασφάλιση των συμφερόντων των πολιτών της και την εξασφάλιση ότι η βιομηχανία της μπορεί να παράσχει προϊόντα και υπηρεσίες με ανταγωνιστικό τρόπο». Επίσης, συνιστά ότι η ΕΕ πρέπει να επιδιώξει να αποκτήσει ηγετικό ρόλο στην αγορά ασφάλειας, με την υιοθέτηση της ιδέας μιας πρωτοβουλίας για ηγετική θέση στην αγορά στον τομέα της ασφάλειας.

Ωστόσο, συνεπάγεται επένδυση σήμερα σε μια φιλόδοξη βιομηχανική πολιτική για τον τομέα της ασφάλειας, με σκοπό την επίτευξη της καινοτομίας και της ανάπτυξης στο εγγύς μέλλον:

α) Αντιμετώπιση του κατακερματισμού της αγοράς

Η βιομηχανία ασφάλειας στην Ευρώπη πρέπει να γίνει πιο ανταγωνιστική και πιο αποδοτική. Μέχρι στιγμής, η βιομηχανία υπέφερε από τον κατακερματισμό των αγορών που τις προσανατολίζει στο εθνικό και περιφερειακό επίπεδο. Το μικρό τους μέγεθος είχε ως αποτέλεσμα ανεπάρκειες και χαμηλή απόδοση κόστους τόσο για τη βιομηχανία όσο και για τους τελικούς χρήστες. Αποτελεί σημαντικό εμπόδιο στη διαλειτουργικότητα και στην ενσωμάτωση των λύσεων ασφάλειας σε εθνικό και ευρωπαϊκό επίπεδο. Η αντιμετώπιση του εν λόγω θέματος με τη δημιουργία αγορών σε ευρωπαϊκό επίπεδο θα καταστήσει την εν λόγω βιομηχανία ανταγωνιστικότερη και ελκυστικότερη σε παγκόσμιο επίπεδο και θα έχει ως αποτέλεσμα αποδοτικότερες δημόσιες δαπάνες.

i) Πιστοποίηση, επικύρωση και τυποποίηση

Βάσει των απαιτήσεων των τελικών χρηστών και των αποτελεσμάτων της έρευνας, οι νέες τεχνολογίες και λύσεις δεν πρέπει απλώς να επικυρώνονται· πρέπει επίσης να υπόκεινται σε διαδικασία πιστοποίησης και, κατά περίπτωση, τυποποίησης, ώστε να ενταχθούν στο πλαίσιο μιας αποτελεσματικής αντίδρασης σε απειλές κατά της ασφάλειας. Οι δραστηριότητες Ε και Α πρέπει να συνδέονται με μια σαφή στρατηγική επικύρωσης και ανάθεσης συμβάσεων που να λαμβάνει υπόψη τα σχετικά θέματα πολιτικής, καθώς και τα οικονομικά συμφέροντα. Κατ’ αυτόν τον τρόπο, θα δοθεί ώθηση στη δημιουργία μιας ευρωπαϊκής αγοράς ασφάλειας και στην καλύτερη συνεργασία μεταξύ των ενδιαφερόμενων φορέων στον τομέα της ασφάλειας σε εθνικό και σε ευρωπαϊκό επίπεδο. Το ESRIF συνιστά στην Επιτροπή να αξιολογήσει τη δυνατότητα εφαρμογής και την αποτελεσματικότητα ενός «ευρωπαϊκού σήματος ασφάλειας».

Η CEN και η ETSI[3] έχουν αρχίσει εργασίες για την τυποποίηση στον τομέα της ασφάλειας. Η CEN επικεντρώνεται αρχικά σε ορισμένα ζητήματα για τα οποία έχει λάβει εντολές τυποποίησης (συγκεκριμένα όσον αφορά την ασφάλεια της αλυσίδας εφοδιασμού, την προστασία των κρίσιμων υποδομών και τη θωράκιση των προϊόντων κατά του εγκλήματος). Καθώς τα πρότυπα μπορούν να αποτελέσουν αποτελεσματικό μέσο για τη μεταφορά των ερευνητικών πορισμάτων σε καινοτόμα προϊόντα, αναμένεται ότι το έργο που θα εκτελεστεί σύμφωνα με το 7ο πρόγραμμα- πλαίσιο θα οδηγήσει σε περαιτέρω τυποποίηση. Ο ρυθμός του εν λόγω έργου πρέπει να επιταχυνθεί.

Παράλληλα, η Επιτροπή εξετάζει τρόπους με τους οποίους μπορούν να δοκιμαστούν τα αποτελέσματα των σχετικών ερευνητικών δραστηριοτήτων με σκοπό την ανάπτυξη μελλοντικών μηχανισμών πιστοποίησης. Οι εν λόγω μηχανισμοί πρέπει να στοχεύουν στην πιστοποίηση σύμφωνα με την οποία τα προϊόντα και οι διαδικασίες συμμορφώνονται με τα σχετικά πρότυπα.

ii) Ρυθμιστικό πλαίσιο

Το ESRIF τόνισε ότι, δεδομένου του κατακερματισμού της αγοράς ασφάλειας που συχνά οφείλεται σε αποκλίνουσες εθνικές ρυθμίσεις, συνιστάται η εφαρμογή ενός εναρμονισμένου ρυθμιστικού πλαισίου σε συγκεκριμένους τομείς με συντονισμό προς τα ανώτερα επίπεδα. Η Επιτροπή θεωρεί ότι απαιτείται, σε πρώτο στάδιο, μια εμπεριστατωμένη ανάλυση του υφιστάμενου ρυθμιστικού πλαισίου.

iii) Διαλειτουργικότητα

Η από κοινού αξιοποίηση των πόρων και των πληροφοριών ενισχύει την ικανότητά μας να αντιμετωπίζουμε πολύπλοκα και διασυνοριακά θέματα στον τομέα της ασφάλειας. Η ανταλλαγή πληροφοριών μεταξύ των εθνικών αρχών και άλλων ευρωπαϊκών εμπλεκόμενων φορέων είναι ζωτική για την καταπολέμηση του διασυνοριακού εγκλήματος. Ωστόσο, σήμερα η εν λόγω ανταλλαγή και από κοινού αξιοποίηση των πληροφοριών παρεμποδίζεται από την έλλειψη τεχνικής και οργανωτικής διαλειτουργικότητας. Συνεπώς, προκύπτει η επείγουσα ανάγκη για την ανάπτυξη προτύπων διαλειτουργικότητας.

β) Ενίσχυση της βιομηχανικής βάσης

Η Ευρωπαϊκή Ένωση χρειάζεται μια ισχυρή βιομηχανική και τεχνολογική βάση ώστε να παρασχεθούν σύγχρονες λύσεις ασφάλειας στους πολίτες της ΕΕ και εκτός αυτής. Τα ακόλουθα θέματα πρέπει να αντιμετωπιστούν με σκοπό την ενίσχυση της ευρωπαϊκής βιομηχανικής και τεχνολογικής βάσης για την ασφάλεια:

i) Χαρτογράφηση της βιομηχανικής βάσης για την ασφάλεια

Με σκοπό την απόκτηση πλήρους εικόνας της ευρωπαϊκής τεχνολογικής και βιομηχανικής βάσης για την ασφάλεια (European Security Technological and Industrial Base - ESTIB), είναι σημαντικό να χαρτογραφηθούν οι εν λόγω αρμοδιότητες. Η εν λόγω χαρτογράφηση θα καταστήσει δυνατή την ταυτοποίηση των ισχυρών σημείων και των αδυναμιών της ESTIB και θα επιτρέψει τον καθορισμό των κατάλληλων μέτρων με σκοπό την ενίσχυση της ESTIB. Πρέπει να δοθεί ιδιαίτερη προσοχή στις ΜΜΕ. Οι τομείς «κρίσιμης βιομηχανικής παραγωγής» (όπως π.χ. η παραγωγή ηλεκτρολογικού εξοπλισμού, κ.λπ.) που διαδραματίζουν παρόμοιο ρόλο στον τομέα τεχνικών και οικοδομικών έργων με το ρόλο που παίζουν οι κρίσιμες υποδομές στον τομέα υποδομών, πρέπει επίσης να αναφερθούν.

ii) Πολιτική καινοτομίας

Η πολιτική καινοτομίας επικεντρώνεται στη μετατροπή της γνώσης σε νέα προϊόντα και μεθόδους και, παράλληλα, σε οικονομική αξία και εμπορική επιτυχία[4]. Αυτό έχει ιδιαίτερη σημασία για την Ε και Α στον τομέα της ασφάλειας. Συνεπώς, η Επιτροπή θα αναλύσει σε ποιο βαθμό πρέπει να ενταχθούν οι πλέον καινοτόμοι τομείς της ασφάλειας στο πλαίσιο της πρωτοβουλίας για ηγετική θέση της αγοράς.

Επιπλέον, οι προεμπορικές δημόσιες συμβάσεις αποτελούν χρήσιμο εργαλείο για την ενθάρρυνση της ανάθεσης δημοσίων συμβάσεων για καινοτομικά προϊόντα και τεχνολογίες[5]. Η Επιτροπή θα αναλύσει περαιτέρω τους τρόπους επιτάχυνσης της ανάθεσης προεμπορικών δημοσίων συμβάσεων στον τομέα της ασφάλειας. Σε ό,τι αφορά τις δημόσιες συμβάσεις, η οδηγία 2009/81/ΕΚ[6] εφαρμόζεται επίσης για την προμήθεια αμυντικού εξοπλισμού και ευαίσθητού εξοπλισμού. Η Επιτροπή θα μεθοδεύσει την εφαρμογή της οδηγίας κατά τρόπο διαφανή και εναρμονισμένο στον τομέα της ασφάλειας.

iii) Ασφάλεια βάσει σχεδιασμού

Το ESRIF συνιστά «την προώθηση της προσέγγισης της ασφάλειας βάσει σχεδιασμού σε κάθε νέο εμφανιζόμενο πολύπλοκο σύστημα ή προϊόν, εξασφαλίζοντας ότι η ασφάλεια καλύπτεται κατά τη χρονική στιγμή της σύλληψης, όπως και στην περίπτωση της εγγενούς ασφάλειας βάσει σχεδιασμού» .

Η Επιτροπή επικροτεί την εν λόγω σύσταση και θα εξετάσει τρόπους ώστε να εξασφαλιστεί, κατά περίπτωση, ότι οι ερευνητικές δραστηριότητες με πιθανές επιπτώσεις για την ασφάλεια λαμβάνουν υπόψη τις εν λόγω συστάσεις από τα πρώτα στάδια.

iv) Συνέργιες μεταξύ των πολιτικών και των αμυντικών τεχνολογιών

Η εξελισσόμενη σχέση μεταξύ των αμυντικών τεχνολογιών, αφενός, και των τεχνολογιών ασφάλειας, αφετέρου, είναι ιδιαίτερα προφανείς στον κλάδο της Ε και Α, καθώς οι τεχνολογίες σημειώνουν δυνατότητες ανάπτυξης και στους δύο τομείς.

Διαπιστώνεται η ανάγκη για την ενίσχυση της συμπληρωματικότητας και της συνεργασίας σε συγκεκριμένους τομείς όπου οι τεχνολογίες μπορούν να έχουν πολιτικές και αμυντικές εφαρμογές, μεταξύ άλλων, στους τομείς συνοριακού ελέγχου και κυβερνοασφάλειας. Βάσει της έκκλησης που επικυρώθηκε από το Ευρωπαϊκό Συμβούλιο του Δεκεμβρίου 2008 για την περαιτέρω ενίσχυση των συνεργιών μεταξύ των δραστηριοτήτων που διεξάγονται σύμφωνα με το πρόγραμμα πλαίσιο Ε και Α και τον αμυντικό τομέα, πρέπει να εξασφαλιστεί η στενή συνεργασία με τον Ευρωπαϊκό Οργανισμό Άμυνας (ΕΟΑ).

επενδυση στο μελλον

Το ESRIF, στο πλαίσιο της ευρωπαϊκής ατζέντας του για την έρευνα και την καινοτομία στον τομέα της ασφάλειας (ESRIA), έχει διαμορφώσει χάρτη πορείας Ε και Α για την ασφάλεια για τα επόμενα 15 έτη, ο οποίος περιλαμβάνει συν τοις άλλοις συστημικές απαιτήσεις. Πρέπει να γίνει διαχωρισμός μεταξύ των μέτρων Ε και Α και των μέτρων που στοχεύουν στην εξασφάλιση ότι η τεχνολογική πρόοδος που επιτυγχάνεται μέσω της Ε και Α θα συμβάλλει στην απτή αξιοποίηση της εν λόγω νέας τεχνολογίας:

α) Αποστολές και προτεραιότητες Ε και Α για την ασφάλεια

Σε ό,τι αφορά την Ε και Α, το ESRIF τόνισε ότι η κύρια έρευνα προς υποστήριξη των στόχων της ασφάλειας που επισημαίνονται στο πλαίσιο του ΠΠ7 παραμένει έγκυρη για το άμεσο μέλλον. Σε πιο μακροπρόθεσμη βάση, η εν λόγω έρευνα πρέπει να αξιολογηθεί εκ νέου και ενδεχομένως να ενισχυθεί και να επεκταθεί.

Το ESRIF τόνισε ότι δεν είναι δυνατόν να προβλέπονται πλήρως οι απειλές στην ασφάλεια της Ευρώπης είτε προέρχονται από τον άνθρωπο είτε είναι φυσικές. Συνεπώς, η Ε και Α στον τομέα της ασφάλειας πρέπει να εστιαστεί στην ενίσχυση της αντίστασης της Ευρώπης στις απειλές και στην ικανότητά της για αποτελεσματική ανάκαμψη από τις κρίσεις. Σε αυτό το πλαίσιο περιλαμβάνεται επίσης η αναβάθμιση της συνεκτικότητας και της αξιοπιστίας των κοινωνικών συστημάτων, καθώς και της διάδρασής τους με τις τεχνολογίες. Προς αυτήν την κατεύθυνση, το ESRIF συνέστησε την ενίσχυση και την επέκταση της έρευνας για την προστασία των κρίσιμων υποδομών, π.χ. σε ό,τι αφορά την έρευνα για την ενεργειακή ασφάλεια και την ασφάλεια των δικτύων μεταφορών[7].

i) Εξελισσόμενες προτεραιότητες

Η ευρωπαϊκή ατζέντα έρευνας και καινοτομίας στον τομέα της ασφάλειας καλύπτει το πλήρες φάσμα της υποστήριξης Ε και Α προς τις τρέχουσες αποστολές στον τομέα της ασφάλειας. Διαιρείται σε πέντε ομάδες (βλ. σύνοψη ESRIF στο Παράρτημα).

Η Επιτροπή σημειώνει την έμφαση που δίνει το ESRIF σε μια ολοκληρωμένη προσέγγιση που καλύπτει ολόκληρη την ESRIA. Όταν αναφέρεται στα εκρηκτικά ή στο CBRN, στις κρίσιμες υποδομές ή στη διαχείριση κρίσεων, η ESRIA εστιάζεται στο σύνολο και όχι στα μέρη, τονίζοντας τη σημασία των δικτύων, των κέντρων αναφοράς, της διαλειτουργικότητας και των λύσεων «συστημάτων εντός συστημάτων». Πράγματι, το ESRIF συνιστά π.χ. την προετοιμασία «για την κάλυψη προβλεπόμενων αναγκών για ικανότητες σε επίπεδο πανευρωπαϊκών δικτύων και για την ετοιμότητα πολύπλοκων συστημάτων έγκαιρης προειδοποίησης και αντίδρασης που θα αντιμετωπίζουν φυσικά συμβάντα και συμβάντα που έχουν προκληθεί από τον άνθρωπο».

Υποστηρίζει την καινοτομία προς την κατεύθυνση μιας «ολιστικής προσέγγισης» στη διαχείριση των συνόρων, που έχει αναπτυχθεί στην πράξη από την ΕΕ και στα κράτη μέλη της στο πλαίσιο του τετράπλευρου μοντέλου πρόσβασης στον έλεγχο[8], το οποίο αποτελεί τον πυρήνα της ολοκληρωμένης διαχείρισης των συνόρων. Το ESRIF τονίζει τη σημασία της διαλειτουργικότητας θεωρώντας ότι «η έρευνα πρέπει να καλύπτει τις πτυχές τεχνικής διαλειτουργικότητας μεταξύ των ανεπτυγμένων συστημάτων, καθώς και της διαλειτουργικότητας στο οργανωτικό επίπεδο, λαμβάνοντας υπόψη την ποικιλομορφία των διασυνοριακών πολιτισμών. Η διαλειτουργικότητα μπορεί επίσης να αναβαθμιστεί μέσω εναρμονισμένων ή κοινών λειτουργικών διαδικασιών για την ανάπτυξη, την απόκτηση δεξιοτήτων και την κατάρτιση».

Θεωρεί ότι οι τεχνολογίες πληροφορίας και επικοινωνίας έχουν «κρίσιμη σημασία για την ευρωπαϊκή ασφάλεια καθώς αποτελούν από μόνες τους κρίσιμες υποδομές και παρέχουν επίσης δυνατότητες στις οποίες βασίζονται οι υπηρεσίες και οι τομείς» και αναφέρεται ιδίως στην ανάγκη να αυξηθεί, μέσω της έρευνας, η συστημική ανθεκτικότητα. Το ESRIF υποστηρίζει τον προσανατολισμό της έρευνας στα νομικά πλαίσια για την υποστήριξη εγκληματολογικών και αποδεικτικών στοιχείων στο περιβάλλον ΤΠΕ.

Το ESRIF επισήμανε το ρόλο του διαστήματος ως «ζωτικής σημασίας σε διάφορους τεχνολογικούς τομείς που αφορούν την έρευνα» και τόνισε τη σημασία της Παγκόσμιας Παρακολούθησης του Περιβάλλοντος και της Ασφάλειας (GMES) και του Galileo όσον αφορά την παροχή «ευρείας ποικιλίας υπηρεσιών προστιθέμενης αξίας προς υποστήριξη της ασφάλειας», αναφερόμενο στην ανάγκη για την προστασία των διαστημικών πόρων.

Η Επιτροπή χαιρετίζει την εν λόγω ολοκληρωμένη προσέγγιση στην έρευνα και την καινοτομία στον τομέα της ασφάλειας.

ii) Μελλοντικές αποστολές

Πολλοί από τους στόχους της ασφάλειας που αναλύθηκαν από το ESRIF σε ό,τι αφορά την απαιτούμενη ικανότητά τους και τις σχετικές ερευνητικές δραστηριότητες βρίσκονται υπό εξέταση. Αυτό ισχύει, μεταξύ άλλων, για τη διασυνοριακή διαχείριση και τους ελέγχους, την προστασία των κρίσιμων υποδομών συμπεριλαμβανομένης της ΤΠΕ, την πολιτική ασφάλειας σε σχέση με τα χημικά, βιολογικά, ραδιολογικά και πυρηνικά (ΧΒΡΠ) συμβάντα, τα μέτρα για την αναβάθμιση της ασφάλειας των εκρηκτικών και των πυροκροτητών ή τη διαλογή εμπορευμάτων και επιβατών. Οι εν λόγω τομείς ασφάλειας θα καθοριστούν περαιτέρω στο πλαίσιο του μελλοντικού σχεδίου δράσης της Στοκχόλμης.

Οι προκλήσεις ασφάλειας σε σχέση με τις ΤΠΕ αφορούν διάφορους τομείς πολιτικής και θα καλυφθούν ανάλογα στο πλαίσιο της διάρθρωσης του συστήματος πληροφοριών για τη μελλοντική στρατηγική εσωτερικής ασφάλειας της ΕΕ.

Το ESRIF αναγνώρισε ότι η εντολή του δεν περιλαμβάνει θέματα έρευνας, των οποίων η σημασία θα αυξηθεί κατά τα επόμενα έτη. Αυτό αφορά ιδίως ορισμένες αποστολές εξωτερικής ασφάλειας. Το ESRIF συνέστησε «να δοθεί υψηλή προτεραιότητα στην εξωτερική διάσταση της ασφάλειας» λαμβάνοντας υπόψη ότι «τα προγράμματα έρευνας και καινοτομίας πρέπει να υποστηρίζουν τις προσπάθειες διαφύλαξης της ειρήνης, τις ανθρωπιστικές ενέργειες και τις ενέργειες διαχείρισης κρίσεων, συμπεριλαμβανομένων των κοινών πρωτοβουλιών με άλλες περιφέρειες και διεθνείς οργανισμούς, ιδίως όσον αφορά την ανάπτυξη παγκόσμιων προτύπων».

Η Επιτροπή θεωρεί ότι, ενώ οι εν λόγω τομείς πράγματι εξελίσσονται, ενδείκνυται η δρομολόγηση συζήτησης προβληματισμού για την επέκταση των προγραμμάτων έρευνας και ανάπτυξης για την ασφάλεια, όπως η πολιτική προστασία και η πρόληψη κρίσεων, καθώς και η σταθεροποίηση μετά τις κρίσεις.

- Πολιτική προστασία: Η πολιτική προστασία και, κατά συνέπεια, η έρευνα στον τομέα της ασφάλειας για την υποστήριξη των δραστηριοτήτων πολιτικής προστασίας προβλέπεται να αποκτήσουν μεγαλύτερη σημασία, κυρίως σε ό,τι αφορά την αλλαγή του κλίματος, όπως επισημαίνεται σε έγγραφο του Ύπατου Εκπροσώπου και της Ευρωπαϊκής Επιτροπής προς το Ευρωπαϊκό Συμβούλιο, σύμφωνα με το οποίο η αλλαγή του κλίματος περιγράφεται ως «πολλαπλασιαστής απειλών»[9]. Στο πλαίσιο του εγγράφου, απευθύνεται έκκληση για την εντατικοποίηση των ερευνητικών ικανοτήτων της ΕΕ σε ό,τι αφορά τη σχέση μεταξύ ασφάλειας και αλλαγής του κλίματος. Επιπλέον, στο πλαίσιο της ανακοίνωσής της με τίτλο «Ενίσχυση της ικανότητας της Ένωσης στην αντιμετώπιση καταστροφών», η Επιτροπή τόνισε την ανάγκη για την αναβάθμιση της ικανότητας πρόληψης και περιορισμού των καταστροφών, όπως και της ικανότητας αντίδρασης της ευρωπαϊκής πολιτικής προστασίας, καθώς και την πολύτιμη συμβολή που μπορεί να παράσχει η έρευνα.

- Πρόληψη κρίσεων και σταθεροποίηση μετά τις κρίσεις: Η Κοινότητα διοχετεύει ήδη επιχειρησιακούς πόρους με το μέσο σταθερότητας[10]. Στοχεύει στη θέσπιση ή στην αναδιατύπωση των προϋποθέσεων που είναι ουσιώδεις για την ορθή εφαρμογή των αναπτυξιακών πολιτικών της Κοινότητας σε περίπτωση κρίσης ή διαφαινόμενης κρίσης, καθώς και στη στήριξη για την αύξηση της ικανότητας αντιμετώπισης συγκεκριμένων παγκόσμιων και διαπεριφερειακών απειλών, όπως και στην εξασφάλιση μεγαλύτερης ετοιμότητας πριν και μετά τις κρίσεις. Ωστόσο, η χρηματοδότηση της έρευνας για την υποστήριξη των εν λόγω δραστηριοτήτων απουσιάζει σε κοινοτικό επίπεδο.

β) Πέρα από την έρευνα και την ανάπτυξη

i) Συμμετοχή τελικών χρηστών

Συνιστώντας « στενή συνεργασία σε ολόκληρη την Ευρώπη μεταξύ των ενδιαφερόμενων φορέων προσφοράς, ζήτησης και των λοιπών χρηστών σε ολόκληρους τους κύκλους σχεδιασμού, εκτέλεσης και αναθεώρησης της πολιτικής έρευνας για την ασφάλεια», το ESRIF τόνισε την ανάγκη να προβούν οι κυβερνήσεις και οι τελικοί χρήστες σε «οργανωτική επανευθυγράμμιση με σκοπό τη διαμόρφωση και την κάλυψη της καινοτομίας στον τομέα της ασφάλειας».

Η Επιτροπή συμφωνεί ότι συχνά διαπιστώνεται ανάγκη για συμπληρωματικές προσπάθειες από την πλευρά των τελικών χρηστών στον τομέα της ασφάλειας, τόσο στο δημόσιο όσο και στον ιδιωτικό τομέα, με σκοπό την ενίσχυση της βάσης τεχνολογικών γνώσεων στον τομέα της ασφάλειας και των ικανοτήτων ανάλυσης προοπτικών, ώστε να μπορούν να αξιοποιήσουν πλήρως τις ευκαιρίες για την εξασφάλιση μελλοντικών λύσεων προσαρμοσμένων στις πραγματικές τους ανάγκες, π.χ. μέσω μοντέλων επίδειξης.

ii) Μελλοντικά προγράμματα για τη διάδοση καινοτόμων λύσεων

Η Επιτροπή τόνισε ήδη τη χρησιμότητα των επενδύσεων στις λειτουργικές πτυχές της ασφάλειας, συγκεκριμένα για αρκετούς τομείς όπου οι εθνικές και διεθνείς αρχές εφαρμόζουν λύσεις τεχνολογίας[11]. Το ESRIF θεωρεί ότι η επιτυχία στην παγκόσμια αγορά εξαρτάται ιδιαίτερα από τα στοιχεία αναφοράς στο πλαίσιο της ανάθεσης δημοσίων συμβάσεων στην αγορά της ΕΕ και συνιστά την αξιοποίηση των καινοτόμων λύσεων στο πλαίσιο των προεμπορικών δημοσίων συμβάσεων.

Το ESRIF συνιστά την ανάπτυξη ενός μοντέλου βάσει μιας στρατηγικής και συντονισμένης προσέγγισης στη διευρωπαϊκή συνεργασία. Αναφέρεται στα διευρωπαϊκά δίκτυα ως παράδειγμα που πρέπει ενδεχομένως να αποτελέσει σημείο αναφοράς για τη συστημική ολοκλήρωση του τομέα της ασφάλειας σε ολόκληρη την ΕΕ. Όπως και στην περίπτωση των ΔΕΔ, η χρηματοδότηση θα παρέχεται με σκοπό τη συμπλήρωση της εθνικής χρηματοδότησης για τη διασφάλιση των ευρωπαϊκών κρίσιμων υποδομών. Δεδομένου ότι οι διαθέσιμοι πόροι για την έρευνα και την τεχνολογική ανάπτυξη πρέπει να προσαρμοστούν ώστε να ανταποκριθούν πλήρως στις προσδοκίες των χρηστών, το ESRIF σημείωσε ότι η εν λόγω διαδικασία μπορεί να υποστηριχθεί με τη συγκρότηση ενός ταμείου εσωτερικής ασφάλειας.

iii) Εκπαίδευση και κατάρτιση

Το ESRIF τόνισε τη σημασία της διασύνδεσης της εκπαίδευσης και κατάρτισης στον τομέα της έρευνας, θεωρώντας ότι αποτελεί ευθύνη όλων των ενδιαφερόμενων μερών: αξιωματικοί ασφάλειας, πολιτικοί σχεδιαστές, υπηρεσίες επιβολής του νόμου, κοινωνία των πολιτών, βιομηχανία, οργανισμοί έρευνας, ακαδημαϊκοί και μέσα μαζικής ενημέρωσης. Υποστήριξε νέα προγράμματα για την αύξηση της ευαισθητοποίησης του ευρύτερου κοινού με σκοπό τη μεγαλύτερη προβολή των απειλών, των κινδύνων και των τρωτών σημείων και τη βελτίωση της αντίληψης του κοινού όσον αφορά τις πολιτικές και τις τεχνολογικές λύσεις που απαιτούνται για την ασφάλεια.

εφαρμογη της ευρωπαϊκής ατζέντας για την έρευνα και την καινοτομία στον τομέα της ασφάλειας

Οι συστάσεις του ESRIF σχετικά με τη διακυβέρνηση αναλύουν τους τρόπους ώστε να διατηρείται επίκαιρη η ESRIA και να συμμετέχουν στενότερα όλοι οι σχετικοί ενδιαφερόμενοι φορείς. Το ESRIF συνιστά τη συγκρότηση ενός διαφανούς μηχανισμού με τη συμμετοχή όλων των ενδιαφερόμενων μερών για την εφαρμογή της ESRIA κατά τρόπο ισόρροπο και αυστηρό.

Καθώς η έρευνα στον τομέα της ασφάλειας προσανατολίζεται στο χρήστη και εστιάζεται στις ικανότητες, το ESRIF εφιστά την προσοχή στο γεγονός ότι διαπιστώνεται ανάγκη για τις κατάλληλες διεπαφές και τους μηχανισμούς ανταλλαγής μεταξύ της κοινότητας των τελικών χρηστών και της κοινότητας έρευνας και βιομηχανίας.

συμπερασμα

Αυτή είναι μια πρώτη αντίδραση της Επιτροπής στην τελική έκθεση του ESRIF. Η Επιτροπή θεωρεί σημαντικά τα αποτελέσματα του έργου του ESRIF και χαιρετίζει τις στρατηγικές κατευθύνσεις του. Λαμβάνει υπόψη τις συστάσεις του και επισημαίνει τα ακόλουθα θέματα που ενδέχεται να επιθυμεί να εξετάσει περαιτέρω η επόμενη Επιτροπή:

- το ρόλο του Οργανισμού θεμελιωδών δικαιωμάτων της Ευρωπαϊκής Ένωσης[12][13] για την ανάληψη έρευνας όσον αφορά τη σχέση μεταξύ της ασφάλειας, της ιδιωτικής ζωής και της προστασίας δεδομένων·

- την ανάγκη της ενίσχυσης του «δεοντολογικού ελέγχου» των σχεδίων που εξετάζονται στο πλαίσιο της πτυχής ασφάλειας του ΠΠ7 και της ευρύτατης δυνατής διάδοσης των αποτελεσμάτων των υπό εξέλιξη σχεδίων Ε και Α στον τομέα της ασφάλειας·

- την κοινωνική διάσταση ως εγγενή αναμενόμενο αντίκτυπο σε όλες τις προσκλήσεις υποβολής προτάσεων στο πλαίσιο της πτυχής ασφάλειας του ΠΠ7·

- τη δυνατότητα να ενταχθούν οι πλέον καινοτόμοι τομείς ασφάλειας στο πλαίσιο της πρωτοβουλίας για ηγετική θέση της αγοράς·

- τους τρόπους επιτάχυνσης της διαδικασίας ανάθεσης προεμπορικών δημοσίων συμβάσεων στον τομέα της ασφάλειας·

- τους τρόπους επιτάχυνσης των διαδικασιών πιστοποίησης, επικύρωσης και, κατά περίπτωση, τυποποίησης στον τομέα της ασφάλειας, ιδίως όσον αφορά τη δυνατότητα εφαρμογής και την αποτελεσματικότητα ενός «ευρωπαϊκού σήματος ασφάλειας»·

- τη μεθόδευση των τρόπων με τους οποίους μπορεί να ανταποκριθεί καλύτερα σε προβλεπόμενες νέες αποστολές και προτεραιότητες στον τομέα της ασφάλειας είτε στο πλαίσιο του ισχύοντος ΠΠ7 είτε κατά την εκπόνηση του μελλοντικού προγράμματος πλαισίου·

- τις δυνατότητες για την καλύτερη διασύνδεση της ευρωπαϊκής έρευνας και ανάπτυξης στον τομέα της ασφάλειας με πιο λειτουργικές πτυχές της ασφάλειας, σε επίπεδο ΕΕ και κρατών μελών·

- τη θέσπιση μόνιμης λειτουργικής δομής για την εφαρμογή των συστάσεων του ESRIF·

- τις δυνατότητες δημιουργίας φόρουμ για την ενίσχυση της ανταγωνιστικότητας της βιομηχανίας ασφάλειας με δραστηριοποίηση στους τομείς της έρευνας και της καινοτομίας, όπως π.χ. μιας ομάδας υψηλού επιπέδου με τη συμμετοχή όλων των ενδιαφερόμενων μερών από το δημόσιο και τον ιδιωτικό τομέα, καθώς και από την κοινωνία των πολιτών.

Annex: Executive Summary of the ESRIF Final Report

Europe stands on the threshold of a new global approach to security – and of ways to use scientific research and innovation to reinforce and implement that new thinking

The security of Europe and its citizens is linked to internal and external events and threats, as well as to the increasing convergence of civil and defence capabilities. Above all, it derives from societal imperatives that demand a balancing of the state’s policy and technological exigencies with privacy rights, European cultural values and the tenets of democracy.

ESRIF, the European Security Research and Innovation Forum, has spent the past two years analyzing the medium and long-term challenges that Europe faces. These range from natural disasters to organised crime to man-made incidents, whether small-scale in impact or those with potential “mass disruption” effects.

Assisted by more than 600 experts, ESRIF and its 64 members from 31 countries have examined the full range of such threats and tied them to the EU’s central civil security missions and to the capabilities required to carry them out.

This collective effort has resulted in a set of key messages that encompass the logic and necessity of future European security and its related research. These messages point to the essence, as ESRIF sees it, of what security research and innovation should flow from – and what it should deliver to society.

Security research should be grounded in an industrial policy that frames a systematic approach to capability development which, in turn, promotes interoperability among the 27 EU nations and establishes common standards. Ultimately this effort must increase societal security in a globalised world, while fostering trust between European citizens, governments and national and European institutions. These and other ideas are among ESRIF’s main recommendations included in this executive summary.

To reach an interoperable, trust-embedded and resilient society, however, Europe needs an R&D roadmap, and a mechanism should be set up to implement it in a balanced and rigorous manner. ESRIF thus proposes its European Security Research and Innovation Agenda – “ESRIA” which should go a long way toward achieving that goal.

A research and innovation agenda cannot be created and implemented in a vacuum.

The framework is defined by principles given in the Key Messages :

( Societal Security

Human beings are at the core of security processes.

( Societal Resilience

Certain risks cannot be catered for, nor avoided. Societies must prepare to face shocks and must have the ability to recover.

( Trust

Assuring security implies nurturing trust among people, institutions and technologies.

( Awareness raising through education and training

Security is a common responsibility of all stakeholders, the citizen is at the fore front.

( Innovation

Europe can only rely on its own scientific, technological and industrial competences.

( Industrial policy

A competitive European security industry is a prerequisite for future security. The EU must address the fragmentation of its security markets.

( Interoperability

A seamless approach to security is essential for Europe; Interoperability is essential to allow security forces to work together.

( A systematic approach to capability development

The increasing complexity of security, demands increasing sophistication of our Response.

( Security by design

Security features must become integral part of any given system: Europe’s society needs a systemic approach to security.

ESRIF has defined a European Security Research and Innovation Agenda (ESRIA) that identifies and roadmaps key capabilities and research needs in line with the main work results.

The ESRIA has been organized into five content clusters and differentiates research topics according to short-, medium- or long-term needs:

( The first cluster centres on the classic event cycle of prevention, protection, preparing, responding and recovering. It focuses on the securing of people, civil preparedness and crisis management.

( The second cluster deals with the countering of different means of attack, as a way of dealing with specific, known and projected future risks. It examines ways to detect and identify conventional as well as non-conventional attacks, unintended impacts of other actions, and naturally occurring incidents, to mitigate their effects, and it analyzes potential dangers inherent to coming technologies.

( The third cluster aims at securing critical assets, such as energy, transport and other crucial infrastructures. It examines security economics and outlines the necessity to analyze and cope with limited access to critical natural resources as well as securing the existence of key manufacturing capabilities and capacities in Europe.

( The fourth cluster is about securing identity, access and movement of people and goods. It mainly centres on border security and secure identity management.

( Lastly, the fifth cluster lists additional enabling capabilities of special interest, due to cross-cutting characteristics or prior political strategic decisions. The crucial role of Information and Communication Technologies (ICT) is examined, as are security implications of European space programmes.

ESRIF strongly recommends that the EU and its Member States launch new measures to enhance the security of its citizens. These should also aim to create amenable conditions for European excellence in research and innovation, and thus advance Europe’s security. The below sets out policy and operational recommendations for achieving stronger security research and innovation results:

Common European Capabilities

The EU must draw on its collective strengths and knowledge by developing common capability via enhanced transnational co-operation.

1. This calls for close consultation across Europe among supply, demand and end-user stakeholders across the planning, execution and review cycles of security research policy. The demand side in particular – governments and end-users – needs organisational re-alignment to both shape and respond to security innovation.

2. Resources and incentives are essential to developing common capability. ESRIF recommends, notably with a view to the implementation of ESRIA, that the EU maintains the current rate of growth of its security research programmes – with the aim of reaching an annual budget of one billion euros as proposed in 2004 by the Group of Personalities. National programmes should reflect this degree of ambition. Regarding the necessary research and industrial synergies, technical compatibility and interoperability of new security solutions, a significant effort is required to ensure the coherence of national and EU efforts through enhanced coordination.

3. Research programmes should be complemented by additional implementation programmes. Success on the global market strongly depends on EU market procurement references. Pre-commercial procurement of innovative solutions should be exploited as a mechanism to bring research results closer to the market.

New Policy Initiatives

The above should be supported by stronger articulation of demand, and delivery of the most appropriate solutions by the supply side.

4. New initiatives and programmes should include:

5. creation of knowledge centres such as CBRN expert groups to guide research

6. preparations to meet foreseeable needs for pan-European network-enabled capabilities and complex systems in early warning and response readiness that deal with natural and man made incidents

7. expanded critical infrastructure protection programmes

8. evaluating the applicability and efficacy of the numerous initiatives available to the EU and its Members States such as: a Lead Market initiative, Trans European Networks for Security, the creation of an Internal Security Fund or a "European Security Label".

9. the early engagement of all stakeholders and transparency of the regulatory environment, including standards to stimulate private sector investments in security research. If upcoming regulations are understood early on, a return on security investments can be foreseen and investments can thus be expected to take place.

Integrated Approach to Security

Effective civil security must embrace interoperability, standardisation, certification, validation, communication with the public, education & training, exchange of best practices, consultations on privacy issues and other factors that cut across public and private spheres and provide synergies between civil security and defence research fields.

10. A holistic approach must include:

11. efforts to ensure that the social, cultural, legal and political aspects of security research and development are taken into account. Research programmes should reflect relevant ESRIF key messages, and thus promote overall "societal coherence".

12. the promotion of a security by design approach in any newly developed complex system or product, ensuring that security is addressed at the point of conception, as it has been the case for safety by design .

13. programmes to raise societal awareness of security threats, risks and vulnerabilities – and the security and safety impact of emerging critical technologies.

The Global Dimension

The EU’s civil security is a collective responsibility touching government, societal organisations, industry and individual citizens. It cannot stand in isolation from the world.

14. The globally inter-related nature of security calls for:

15. a strong and independent technological and scientific base for the EU to safeguard the interests of its citizens and ensure that its industry is able to provide products and services in a competitive manner.

16. giving high priority to security’s external dimension and closer home affairs/defence consultation. Research and innovation programmes should support peacekeeping, humanitarian and crisis management tasks, including joint initiatives with other regions and international organisations, notably as regard the development of global standards.

Security Research: The future

The proposed European Security Research and Innovation Agenda – ESRIA – should be seen as a living document.

17. For ESRIA to evolve with Europe’s internal and external threat environments:

18. A transparent mechanism involving all stakeholders should be set up to implement ESRIA in a balanced and rigorous manner.

19. ESRIA should be revisited and evaluated on a regular basis with special attention to evaluating any measures flowing from ESRIF key messages.

[1] COM (2007) 511 τελικό.

[2] Η βιομηχανία ασφάλειας περιλαμβάνει την παραδοσιακή βιομηχανία ασφάλειας (που αφορά την παροχή εφαρμογών γενικής ασφάλειας, όπως π.χ. ο φυσικός έλεγχος πρόσβασης), την αμυντική βιομηχανία που προσανατολίζεται στην ασφάλεια (που αφορά τη χρήση τεχνολογιών άμυνας σε εφαρμογές ασφάλειας ή την απόκτηση και μετατροπή των πολιτικών τεχνολογιών σε εφαρμογές ασφάλειας), καθώς και νεοεισερχόμενους φορείς, δηλαδή κυρίως εταιρείες που επεκτείνουν τις υφιστάμενες (πολιτικές) τεχνολογίες τους σε εφαρμογές ασφάλειας, όπως π.χ. οι εταιρείες ΤΠ.

[3] http://www.cen.eu/CENORM/sectors/sectors/security+and+defence/security/index.asp

http://www.etsi.org/WebSite/Technologies/Security.aspx

[4] COM(2005) 488 τελικό.

[5] COM (2007) 799 τελικό.

[6] ΕΕ L 216 της 20.8.2009.

[7] Βλέπε επίσης τη σχετική οδηγία 2008/114/ΕΚ του Συμβουλίου.

[8] Οι τέσσερις πλευρές είναι οι εξής: μέτρα σε τρίτες χώρες, συνεργασία με όμορες χώρες, έλεγχος των συνόρων, ελεγκτικά μέτρα εντός του χώρου ελεύθερης διακίνησης, συμπεριλαμβανομένης της επιστροφής.

[9] Βλ. έγγρ. 7249/08 της 03.03.2008. Βλ. επίσης την ανακοίνωση της Επιτροπής με τίτλο «Ενίσχυση της ικανότητας της Ένωσης στην αντιμετώπιση καταστροφών », (COM(2008) 130 τελικό.

[10] Κανονισμός (ΕΚ) αριθ. 1717/2006, ΕΕ L 327, σ. 1, 24.11.2006.

[11] COM(2008) 68 τελικό· COM(2008) 130 τελικό· COM (2009) 262 τελικό.

[12] Απόφαση του Συμβουλίου αριθ. 2008/203/EΚ, ΕΕ L 63 της 7.3.2008.

[13] Κανονισμός αριθ. 168/2007, ΕΕ L 53, 22.2.2007.